section_heading: Od 1800. do 1832. godine
paragraph_text: 1800. godine Knežević je promaknut u čin generalmajor-a (general-bojnika), a nakon rata postavljen je za zapovjednika brigade, premještene u Radkersburg, kojoj je ostao na čelu sve do imenovanja za feldmarschalleutnant-a (podmaršala) 1809. godine. Zbog zasluga, a na njegovu molbu, kralj Franjo II. dao je 1. svibnja 1802. barunu Kneževiću i obitelji nekadašnji pavlinski posjed Svetu Jelenu u Međimurju, u zamjenu za posjede u Gračacu i Lici koji su im bili oduzeti pri ustroju "Ličke krajiške pješačke pukovnije", odnosno Vojne krajine.